Source: http://docplayer.fi/533311-Etela-karjalan-lastensuojelun-jalkihuollon-kehittamishanke-2006-2008-loppuraportti.html
Timestamp: 2018-04-23 07:56:29+00:00
Document Index: 2534554

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

ETELÄ-KARJALAN LASTENSUOJELUN JÄLKIHUOLLON KEHITTÄMISHANKE LOPPURAPORTTI - PDF
ETELÄ-KARJALAN LASTENSUOJELUN JÄLKIHUOLLON KEHITTÄMISHANKE LOPPURAPORTTI
Download "ETELÄ-KARJALAN LASTENSUOJELUN JÄLKIHUOLLON KEHITTÄMISHANKE 2006 2008 LOPPURAPORTTI"
1 Kaakkois-Suomen sosiaalialan osaamiskeskuksen julkaisuja B.4:2008 ETELÄ-KARJALAN LASTENSUOJELUN JÄLKIHUOLLON KEHITTÄMISHANKE LOPPURAPORTTI Sanna Romppanen 2008 Kaakkois-Suomen sosiaalialan osaamiskeskus Oy Socom Lappeenranta 2008
2 Julkaisija Kaakkois-Suomen sosiaalialan osaamiskeskus Oy Laserkatu Lappeenranta Puh Fax. (05) ISBN ISSN Lappeenrannan teknillinen yliopisto Digipaino 2008
3 TIIVISTELMÄ Lappeenrannan, Imatran, Joutsenon ja Taipalsaaren kunnat käynnistivät Etelä-Karjalan lastensuojelun jälkihuollon kehittämishankkeen ( ), jota hallinnoi Lappeenrannan kaupunki. Kehittämishankkeen ohjaajana toimi alueellinen ohjausryhmä ja hanketta koordinoi Kaakkois-Suomen sosiaalialan osaamiskeskus Oy (Socom). Hanke liittyi valtakunnalliseen Sosiaalialan kehittämishankkeeseen ( ), jonka tavoitteena oli tukea kuntia sosiaalipalvelujen uudistamisessa. Etelä-Karjalan lastensuojelun jälkihuollon kehittämishankkeen päätavoitteena oli kehittää jälkihuoltoa nuorten tarpeista lähteväksi ja selkeyttää kuntien jälkihuoltotyötä lastensuojelun jälkihuoltopalveluiden saatavuuden ja laadun parantamiseksi. Kehittämistyötä tekivät kehittämissuunnittelijan lisäksi hankekuntien 20 lastensuojelun työntekijää jälkihuoltotyöryhmässä. Jälkihuoltotyöryhmän kehittämisteemat olivat: 1) Jälkihuollosta tiedottaminen nuorille, palvelujärjestelmän selkeyttäminen, seudullisen yhteistyön mahdollisuudet 2) Nuorten kertomukset ja vertaisryhmät, 3) Työmenetelmät, 4) Siirtymävaiheen valmistelu sijaishuoltopaikasta ja itsenäistymisvalmiuksien tukeminen. Hankkeen aikana kuvattiin ja analysoitiin kuntakohtaiset jälkihuoltotyön prosessit, joista työntekijöiden kanssa koostettiin yhteinen Lastensuojelun jälkihuoltotyön prosessimalli itsenäistyville nuorille. Jälkihuoltopalveluita selvennettiin www-sivujen ja jälkihuoltoesitteiden avulla ja jälkihuoltotyön edelleen kehittämiseksi perustettiin hankkeen jälkeen jatkava alueellinen jälkihuoltotyöryhmä. Keväällä 2007 hankkeen puitteissa toteutettiin jälkihuollossa oleville nuorille tarkoitettu Jälkipotku -vertaistukiryhmä. Hankkeen aikana kartoitettiin jälkihuoltotyössä alueella käytössä olevat työmenetelmät ja -käytännöt sekä otettiin käyttöön uusia työmenetelmiä. Hankkeen työryhmässä työstettiin strukturoitu toimintamalli, joka on avuksi sijaishuoltopaikasta siirtymävaiheen valmistelussa ja itsenäistymisvalmiuksien tukemisessa. Kehittämishankkeen aikana toteutetuista selvityksistä saatiin uutta tietoa jälkihuollon kehittämiseksi, esimerkiksi jälkihuollon ostopalveluiden palvelustandardeihin ja koulutuksiin liittyen. Jälkihuolto on hankkeen myötä noussut esiin näkyvämmäksi osaksi kuntien lastensuojelutyötä ja herättänyt jälkihuoltoon liittyvää keskustelua ja kehittämisehdotuksia. Jäsennellympi ja suunnitelmallisempi jälkihuollon palvelukokonaisuus on asiakkaille ja yhteistyökumppaneille selkeämpi ymmärtää ja näin ollen edistää tarvittavien tukitoimenpiteiden toteutumista, järjestämistä ja niihin sitoutumista. Prosessimallin avulla pystyttiin kuvaamaan hyvin jälkihuoltotyön nykytila ja luomaan yhteinen tavoitetila. Prosessimalli toimii asiakastyössä yhteistyökumppaneiden välisten rajapintojen selventämiseksi, työmenetelmien kokoajana ja apuna uuden työntekijän perehdyttämisessä. Kokemus nuorten vertaistukiryhmästä oli hyvä ja tulee olemaan yksi tulevaisuuden mahdollisuuksista kuntien jälkihuoltotyössä. Jälkihuoltotyön onnistumisen edellytykset luodaan jo sijaishuoltopaikassa, joten siirtymävaiheen valmisteluun on kiinnitettävä hyvissä ajoin tarpeeksi huomiota, esim. strukturoidun toimintamallin avulla. Jälkihuoltotyöryhmän toiminnan jatkuminen on osa kuntien jälkihuoltotyön laadun kehittämistä.
4 SISÄLLYS 1. JOHDANTO 4 2. KEHITTÄMISHANKKEEN LÄHTÖKOHDAT Jälkihuolto voimaan tulleen lastensuojelulain mukaan Lapsen ja nuoren oikeus jälkihuoltoon (75 ) Jälkihuollon sisältö (76 ) Itsenäistymisvarat (77 ) Jälkihuollon kehittäminen Suomessa Laki ja hyvät käytännöt lähtökohtana lastensuojelun jälkihuollon kehittämistyölle KEHITTÄMISHANKKEEN TOTEUTUS Hankkeen jäsentyminen osaksi sosiaalityön kenttää Lastensuojelun jälkihuollon kehittämistyö hankkeen aikana Jälkihuoltotyö selkeänä osana lastensuojelutyötä Vertaistuki mahdollisuutena jälkihuoltotyössä Jälkihuollon työmenetelmät ja -käytännöt Työskentelymalli nuoren itsenäistymisvalmiuksien tukemiseksi Jälkihuoltopalvelut ostopalveluina Hankekuntien yhteistyökumppaneiden jälkihuoltopalveluiden tarjonta Lastensuojelun jälkihuoltopalveluiden ohjeelliset palvelustandardit ARVIOINTI KEHITTÄMISHANKKEESSA Arviointimenetelmät ja -aineisto Hankkeen tulosten ja vaikutusten arviointi LOPUKSI 35 KIRJALLISUUS 36 LIITTEET Liite 1. Hankkeen kehittämistyöryhmät ja muut verkostoyhteistyö Liite 2. Lastensuojelun jälkihuoltotyön prosessimalli itsenäistyville nuorille. Liite 3. Kohti omaa kotia -esite Liite 4. Jälkihuollon asiakastietolomake Liite 5. Jälkihuollon henkilökohtainen tilannearvio -lomake Liite 6. Selvitys hankekuntien yhteistyökumppaneiden jälkihuoltopalveluiden tarjonnasta. Liite 7. Lastensuojelun jälkihuoltopalveluiden ohjeelliset palvelustandardit
5 1. JOHDANTO Lappeenrannan, Imatran, Joutsenon ja Taipalsaaren kunnat käynnistivät vuonna 2006 Etelä- Karjalan lastensuojelun jälkihuollon kehittämishankkeen, jota hallinnoi Lappeenrannan kaupunki. Kehittämishankkeen ohjaajana on toiminut alueellinen ohjausryhmä ja hanketta on koordinoinut Kaakkois-Suomen sosiaalialan osaamiskeskus Oy (Socom). Hanke on liittynyt valtakunnalliseen Sosiaalialan kehittämishankkeeseen ( ), jonka tavoitteena on ollut tukea kuntia sosiaalipalvelujen uudistamisessa. Hanketta edelsi osin samoissa hankekunnissa toiminut Etelä-Karjalan sijaishuollon seudullinen kehittämishanke ( ), jonka puitteissa nousivat esiin jälkihuollon kehittämiseen liittyvät tarpeet. Etelä-Karjalan lastensuojelun jälkihuollon kehittämishankkeen päätavoitteena on ollut kehittää jälkihuoltoa nuorten tarpeista lähteväksi ja selkeyttää kuntien jälkihuoltotyötä lastensuojelun jälkihuoltopalveluiden saatavuuden ja laadun parantamiseksi. Jälkihuoltotyön kehittämisen kannalta koettiin tärkeäksi koota yhteen näkemyksiä jälkihuollosta, palveluverkostosta, jälkihuollon toimivista käytännöistä ja toimintamalleista. Asiakastyöhön kaivattiin lisää apuvälineitä ja uusia työmenetelmiä haluttiin kokeilla ja ottaa käyttöön. Jälkihuoltotyön sisällön kehittämisen lisäksi tärkeäksi koettiin jälkihuoltoprosessin kuvaaminen. Tässä Etelä-Karjalan lastensuojelun jälkihuollon kehittämishankkeen loppuraportissa ovat koottuna yhteen hankkeen lähtökohdat, toteutus, arviointi ja johtopäätökset. Hankkeen lähtökohtana on ollut lastensuojelulaki ja toteutunut jälkihuollon kehittämistyö. Kehittämishanke toteutettiin ajalla ja raportissa esitetään hankkeen aikana tehtyä lastensuojelun jälkihuollon kehittämistyötä sekä toteutetut jälkihuoltoon liittyvät selvitykset. Hankkeen tuotoksia on liitteinä raportissa. Hankkeen arviointi toteutettiin itsearviointina ja sen lopputulokset sekä hankkeen johtopäätökset esitetään raportin lopuksi. 4
6 2. KEHITTÄMISHANKKEEN LÄHTÖKOHDAT Lastensuojelun jälkihuoltoa ohjaa lastensuojelulaki. Kehittämishankkeen aikana on eletty lastensuojelun murroskautta lastensuojelulain uudistumisen myötä. Lakimuutoksella on ollut vaikutuksensa myös lastensuojelun jälkihuoltoon ja uuden lain myötä ovat täsmentyneet esimerkiksi oikeus jälkihuoltoon, jälkihuollon sisältö sekä itsenäistymisvarat. Uusi lastensuojelulaki ( /417) on tullut voimaan Edellisen lastensuojelulain (1983/683) 34 :ssä ( /139) ja 13 :ssä on säädetty jälkihuollon järjestämisestä, mutta tutkimusten perusteella jälkihuolto on kuitenkin kärsinyt pitkään epäyhtenäisistä toimintakäytännöistä Suomessa (ks. esim. LSKL 2004.). Lastensuojelua ja lastensuojelun jälkihuoltoa on kehitetty monin eri tavoin ja kehittämistyön tuloksia ovat esimerkiksi Lastensuojelun Keskusliiton Jälkihuolto-opas (2004) ja Valtakunnalliset sijaishuollon laatukriteerit (2004), jotka ovat toimineet tämän hankkeen kivijalkana lastensuojelulain kokonaisuudistuksen lisäksi. Tässä luvussa tarkastellaan lastensuojelun jälkihuoltoa lastensuojelulain avulla ja perehdytään jälkihuollon kehittämiseen, tehtyihin tutkimuksiin sekä hyviin käytäntöihin. 2.1 Jälkihuolto voimaan tulleen lastensuojelulain mukaan Jälkihuollon tarkoituksena on lastensuojelulakia koskevan hallituksen esityksen (HE 252/2006) mukaan: turvata nuoren aiemman sijaishuollon kantavuus ja varmistaa riittävän pitkäjänteisesti se, ettei nuori ajaudu liian varhain lopetetun tuen vuoksi yhteiskunnan muun huolto- ja hoitokoneiston varaan. Hyvin toteutettu jälkihuolto on myös ehkäisevää lastensuojelutyötä. Hallituksen esityksen mukaan jälkihuollolla on pyrittävä tukemaan sijaishuollossa ollutta lasta tai nuorta samalla tavoin, kuin vanhemmat tavanomaisesti tukevat ja avustavat aikuistuvia ja itsenäistyviä lapsiaan. Jälkihuolto ei merkitse nuoren holhoamista vaan hänen itsenäistymisensä tukemista Lapsen ja nuoren oikeus jälkihuoltoon (75 ) Sosiaalihuollosta vastaavan toimielimen on järjestettävä lapselle tai nuorelle tämän luvun mukainen jälkihuolto 40 :ssä tarkoitetun sijaishuollon päättymisen jälkeen. Jälkihuolto on järjestettävä myös 37 :ssä tarkoitetun avohuollon tukitoimena tapahtuneen sijoituksen päättymisen jälkeen, jos sijoitus on kestänyt yhtäjaksoisesti vähintään puoli vuotta ja kohdistunut lapseen yksin. 5
7 Jälkihuoltoa voidaan järjestää myös muulle kuin 1 momentissa tarkoitetulle lastensuojelun asiakkaana olleelle nuorelle. Kunnan velvollisuus jälkihuollon järjestämiseen päättyy viiden vuoden kuluttua siitä, kun lapsi on ollut 1 momentissa tarkoitetun kodin ulkopuolisen sijoituksen päättymisen jälkeen viimeksi lastensuojelun asiakkaana. Velvollisuus jälkihuollon järjestämiseen päättyy viimeistään, kun nuori täyttää 21 vuotta. Oikeus jälkihuoltoon olisi luonteeltaan siis subjektiivinen oikeus sijaishuollon jälkeen ja vähintään 6 kk kestäneen yksin lapseen kohdistuneen avohuollon tukitoimisijoituksen jälkeen Kunnan velvollisuus jälkihuollon järjestämiseen päättyy nuoren täyttäessä 21 vuotta tai jos avohuollon tukitoimisijoituksen päättymisestä on kulunut 5 vuotta, eikä lastensuojelun tarvetta ole ollut tänä aikana. Lastensuojelulakia koskevan hallituksen esityksessä (HE 252/2006) jälkihuoltoa täsmennetään seuraavanlaisesti: 1. Nuorelle on tehtävä jälkihuoltosuunnitelma aina sijaishuollon ja 6 kk kestäneen yhtäjaksoisen avohuollon sijoituksen päättyessä. 2. Jos jälkihuoltoa ei järjestetä, siitä on tehtävä päätös perusteluineen, joka on valituskelpoinen. 3. Jos nuori kieltäytyy jälkihuollon järjestämisestä, on nuorelle kerrottava mahdollisuudesta hakea jälkihuoltoa uudelleen ennen 21 vuoden ikää. 4. Kunnalla on mahdollisuus tarvittaessa tukea nuorta itsenäisen elämän alkuun ja järjestää jälkihuoltoa myös muulle lastensuojelun asiakkaana olleelle nuorelle, esimerkiksi järjestämällä tuettua asumista Jälkihuollon sisältö (76 ) Kunnan on järjestettävä jälkihuolto lapsen tai nuoren tuen tarpeisiin perustuva 30 :n 4 momentin mukainen asiakassuunnitelma huomioon ottaen tukemalla lasta tai nuorta sekä hänen vanhempiaan ja huoltajiaan sekä henkilöä, jonka hoidossa ja kasvatuksessa lapsi tai nuori on, siten kuin tämän lain avohuollon tukitoimia koskevassa 7 luvussa, perhehoitajien tukemista huollon siirron jälkeen koskevassa 46 :n 2 momentissa, ihmissuhteita ja yhteydenpitoa koskevassa 54 :ssä sekä tässä luvussa säädetään. Jälkihuollon päättyessä sosiaalityöntekijän on tarvittaessa laadittava yhdessä nuoren kanssa suunnitelma, johon kirjataan jälkihuollon päättymisen jälkeen nuoren käytettävissä olevat palvelut ja tukitoimet. Lastensuojelulakia koskevan hallituksen esityksen (HE 252/2006) mukaan jälkihuollon sisällössä tulisi huomioida seuraavanlaiset asiat: 6
8 1. Asiakassuunnitelma, johon kirjataan jälkihuollon tarkoitus ja tavoitteet sekä erityisen tuen ja avun järjestäminen lapselle tai nuorelle. Lapsen tai nuoren vanhempien, huoltajien tai muiden kasvatuksesta vastaavien henkilöiden tukeminen sisältyy jälkihuoltovelvoitteeseen erityisesti silloin, jos lapsi tai nuori siirtyy asumaan ko. henkilön luokse. Asiakassuunnitelmaa täydennetään tarvittaessa erillisellä hoito- ja kasvatussuunnitelmalla. 2. Nuoren tukeminen esimerkiksi koulutukseen ja työelämään sijoittumisessa ohjaamalla saamaan riittävästi tukea opintojen aloittamiseen ja niissä suoriutumiseen sekä mahdollinen opintojen taloudellinen tukeminen. 3. Nuoren asumisen järjestäminen; asuminen edelleen sijoituspaikassa, asunto tukiperheen tai laitoksen yhteydessä, asunto, jossa työntekijä käy säännöllisesti tai tarvittaessa, taikka muu asunto. Asumisvaihtoehtoja arvioitaessa huomioidaan nuoren jälkihuollollisen tuen tarve ja määrä. 4. Sijaishuollon päättyessä sen mukana syntyneet aikuiskontaktit usein päättyvät, kun nuori lähtee sijaishuoltopaikasta. Jälkihuollon aikana nuorelle tulisi turvata ainakin yksi tukeva aikuissuhde ja tällaisena tukena voi olla esimerkiksi aikaisemman sijaishuoltopaikan aikuinen, tukihenkilö, sosiaalityöntekijä tai perhetyöntekijä. Aikuistuvan nuoren oma sosiaalinen tukiverkko ei välttämättä tue nuorta riittävästi ja tavallisessa arkipäivässä tarvittavat taidot voivat olla puutteellisia. Usein nuori tarvitsee tässä uudessa elämänvaiheessa itsenäistymisen tueksi tuttua ja luotettavaksi koettua aikuista. Hallituksen esityksessä mainitaan, että tällöin toimielimen olisi huolehdittava myös siitä, että lapsi tai nuori voi halutessaan tavata ja pitää yhteyttä hänelle läheisiin ihmisiin, esimerkiksi vanhaan sijoituspaikkaansa. Tämä voi merkitä esim. taloudellisen tuen myöntämistä matkakuluihin. 5. Jälkihuollon päättyessä sosiaalityöntekijän on laadittava yhdessä nuoren kanssa suunnitelma, jossa kuvataan jälkihuollon päättymisen jälkeen nuoren käytettävissä olevat palvelut ja tukitoimet Itsenäistymisvarat (77 ) Kun lapsi tai nuori on sijoitettu kodin ulkopuolelle sijoitusta avohuollon tukitoimena, 40 :ssä tarkoitettua sijaishuoltoa tai jälkihuoltoa koskevien säännösten mukaisesti, hänen itsenäistymistään varten on kalenterikuukausittain varattava määrä, joka vastaa vähintään 40 prosenttia hänen sosiaali- ja terveydenhuollon asiakasmaksuista annetun lain 14 :ssä tarkoitetuista tuloistaan, korvauksistaan tai saamisistaan. Määrää laskettaessa ei lapsilisää kuitenkaan oteta huomioon. Jollei lapsella tai nuorella ole sosiaali- ja terveydenhuollon asiakasmaksuista annetun lain 14 :ssä tarkoitettuja tuloja, korvauksia tai saamisia taikka jos ne ovat riittämättömät, sosiaalihuollosta vastaavan toimielimen on tuettava sijoituksen päättyessä itsenäistymässä olevaa nuorta asumiseen, koulutukseen ja muuhun itsenäistymiseen liittyvissä menoissa tarpeellisilla itsenäistymisvaroilla. Sosiaalihuollosta vastaavalla toimielimellä on oikeus päättää itsenäistymisvarojen maksamisen ajankohdasta. Lähtökohtaisesti itsenäistymisvarat on annettava lapselle tai itsenäistymässä olevalle nuorelle jälkihuollon päättyessä taikka lapsen tai nuoren itsenäistymisen tukemiseen tai turvaamiseen liittyvästä erityisestä syystä viimeistään hänen täyttäessään 21 vuotta. 7
9 Sosiaalihuollosta vastaavan toimielimen on annettava selvitys itsenäistymisvarojen kertymisestä ja maksamisesta sijoituksen päätyttyä ja huoltajan, edunvalvojan tai 15- vuotiaan lapsen sitä pyytäessä myös sijoituksen aikana. 2.2 Jälkihuollon kehittäminen Suomessa Suomalaisen lastensuojelun kehittämistyön tuloksena Lastensuojelun Keskusliiton toimesta on kehitetty Valtakunnalliset sijaishuollon laatukriteerit (2004) ja Jälkihuolto-opas (2004). Näissä tutkimuksissa jälkihuolto on jaettu neljään eri osa-alueeseen, joita ovat suunnittelu, nuoren tukeminen ja nuorelle tärkeiden ihmisten tukeminen sekä jälkihuollon päättäminen ja arviointi kuvion 1 mukaisesti. Jälkihuollon suunnitteluun kuuluvat jälkihuollon kirjalliset suunnitelmat, palveluiden ja toimijoiden kartoitus sekä työn ja vastuunjako. Jälkihuollon kirjallisia suunnitelmia ovat huoltosuunnitelma, hoito- ja kasvatussuunnitelma ja jälkihuoltosuunnitelma, joiden sisällön määrää lastensuojelulaki. Huoltosuunnitelma eli nykyinen asiakassuunnitelma ja jälkihuoltosuunnitelma on sosiaalitoimen vastuulla ja hoito- ja kasvatussuunnitelma laaditaan sijaishuoltopaikassa. (LSKL 2004, ) Paikkakunnalla tarjolla olevien palveluiden kartoitus on tärkeä osa jälkihuollon suunnittelua. Nuoren kanssa toimivia ammattitoimijoita on useita. Sosiaalitoimelle kuuluu kokonaisvastuu jälkihuollon toteutumisesta. Palveluiden ja toimijoiden selvityksen jälkeen on tehtävä selkeä 8
10 työn- ja vastuunjako, joka mahdollistaa jälkihuollon suunnitelmat toteutumaan käytännössä jälkihuoltoon siirryttäessä. (LSKL 2004, ) Nuoren tukeminen jälkihuollossa kattaa jälkihuolto-oppaan mukaan seuraavat osa-alueet: siirtymävaiheen valmistelun, psykososiaalinen tuen, asumisen, koulutuksen ja työelämään sijoittumisen, harrastukset ja vapaa-ajan sekä taloudellisen tuen (ks. taulukko 1). LSKL:n (2004, 27) Jälkihuolto-oppaassa korostetaan, että jälkihuollon ohjaus- ja kasvatustyön tavoitteena on auttaa nuorta tulemaan sinuiksi itsensä kanssa ja löytämään vahvuuksiaan sekä käyttämään niitä hyväkseen, oppimaan kokemuksistaan ja saamaan uskoa siihen, että oman elämän kulkuun voi vaikuttaa. Taulukko 1. Nuoren tukeminen jälkihuolto-oppaan (LSKL 2004, 24 42) mukaan. Siirtymävaiheen valmistelu (LSKL 2004, 24-25) Psykososiaalinen tuki (LSKL 2004, 25-26) Asuminen (LSKL 2004, 31-35) Koulutus ja työelämään sijoittuminen (LSKL 2004, 36-39) Harrastukset ja vapaa-aika (LSKL 2004, 39-40) Taloudellinen tuki (LSKL 2004, 40-41) Nuoren kanssa tulisi puhua itsenäistymisestä jälkihuollon siirtymävaihetta lähestyttäessä hänen ikänsä ja tilanteensa huomioiden hyvissä ajoin. Jälkihuollon sisällöstä tulisi keskustella selkeästi. Nuoren oma käsitys itsestään ja elämänsä kulusta tulisi selkeyttää. Siirtymävaiheessa jatkuva ihmissuhde jatkuvuuden tuojaksi. Sijaishuoltopaikan käytännöt siirtymävaiheessa selkeäksi. Itsenäisen elämän opettelussa pitkäjänteinen työ sijaishuoltopaikassa tärkeä, sillä arjen taitojen opettelu tapahtuu juuri siellä. Apuna esim. umbrella-työkirja. Nuoren omien tavoitteiden havainnollistaminen auttaa selkeyttämään sen, mitä niiden saavuttamiseksi tulisi tehdä ja tarjoaa näyn tulevaisuuteen. Jälkihuollossa olevalle nuorelle havainnollistetaan tuki sekä oikeudet ja mahdollisuudet saada neuvoja ja ohjeita sekä taloudellista tukea, mutta korostetaan myös nuoren omaa vastuuta tulevaisuudestaan. Hyvä aikuis- ja /tai viranomaissuhde Työmenetelminä neuvonta- ja ohjaus, tukihenkilö tai -perhe, verkostokartoitus ja vertaistukiryhmät. Itsenäistä asumista/sijoituksen jatkumista suunniteltava ajoissa asumisen turvaamiseksi Kuntien sijaishuollon yksiköissä ja omissa asunnoissa varattava tarpeellinen osa jälkihuoltoon. Asumiseen tukea esim. tukiasuminen, jolloin nuori tapaa säännöllisesti sosiaalityöntekijäänsä tai asumisohjaajaansa ja saa apua: raha-asioiden hoitoon, viranomaisasioiden hoitoon, työhönhaku asioihin, opiskeluihin, asumiseen liittyvät asiat, asunto ja asumisen tuki ostopalveluina, tukiperheasuminen. Jälkihuolto-oppaassa esitellyistä Härkösen (2003) ja Hietaniemen (2002) tutkimuksista käy ilmi, että jälkihuollossa olevilla nuorilla työttömyys on yleisempää kuin muilla samanikäisillä nuorilla Itsenäinen asuminen ennen koulusta valmistumista voi aiheuttaa ongelmia Ammatti-ja koulutusasioihin apua esim. Työpajatoiminta, työllistymistuki, työmarkkinatuki, oppisopimus Harrastustoiminnan avulla nuori saa onnistumisen kokemuksia ja luo sosiaalisia verkostoja, jolloin oman elämän hallinta korostuu esim. Nuorten akatemian mahistoiminta. Lastensuojeluasetuksen ( /805) mukainen 6c määrää itsenäistymisvarojen kerryttämisestä nuorten omista tuloista sijoitettuna ollessaan. Erilaisten tutkimusten mukaan (ks. esim. Härkönen 2003) nuoret saavat hyvin vaihtelevasti taloudellista tukea sosiaalitoimesta. 9
11 Sosiaalitoimen ja lähiverkoston yhteistyön tulisi alkaa jo huostaanoton yhteydessä ja jatkua sijaishuollon ajan, jotta lapselle edun mukainen lähiverkosto pysyisi nuoren tukena myös itsenäistymisen aikana. Tavoitteena on, että nuorelle löytyisi ainakin yksi tuttu aikuinen omaksi tukihenkilöksi, johon olla yhteydessä. Nuoren läheisiä voidaan kartoittaa esim. verkostokartoituksen avulla ja löytynyt, nuoren mielestä merkityksellinen henkilö, voi osallistua nuoren luvalla esimerkiksi sosiaalitoimen kanssa käytäviin keskusteluihin. Jos nuoren lähiverkostosta ei ole aikuista nuoren tukihenkilöksi, mahdollisuutena on myös tukihenkilö ja -perhetoiminta. (LSKL 2004, ) Lastensuojelun laadunhallintaan kuuluu arviointi, jonka avulla tehdään näkyväksi jälkihuollon toteutuminen ja kehittämisen jatkaminen. Itsearvioinnissa tutkitaan kriittisesti ja järjestelmällisesti omaa ja työyksikön toimintaa sekä yksittäisen nuoren että yleisten työkäytäntöjen osalta ja se tehdään suhteessa tavoitteisiin arvioinnon perustuessa sijoituksen aikana kertyneisiin dokumentteihin, havaintoihin ja asiakaspalautteeseen, joka voidaan toteuttaa myös kirjallisesti kyselylomakkeen avulla. (LSKL 2004, ) 2.3 Laki ja hyvät käytännöt lähtökohtana lastensuojelun jälkihuollon kehittämistyölle Lastensuojelun jälkihuolto on ollut tärkeä osa lastensuojelutyön kokonaisuutta jo edellisenkin lastensuojelulain aikana. Viimeaikoina suunnitelmallisempaan jälkihuoltoon ja jälkihuoltotyön kehittämistoimintaan on kiinnitetty aikaisempaa enemmän huomiota kuntien lastensuojelutyössä. Myös tiedotusvälineet ovat kiinnostuneet aiheesta, esimerkiksi Helsingin Sanomat uutisoi : Suurin osa kunnista laiminlyö lastensuojelun jälkihuoltoa. Tyhjän päälle jääminen voi vesittää vuosien laitoshoidon tulokset. Pahimmillaan nuori päätyy rikoskierteeseen ja vankilaan. Lastensuojelulain kokonaisuudistuksella on ollut merkittävä vaikutus lastensuojelun jälkihuollon kehittämistyöhön täsmentäessään jälkihuollon oikeutta, sisältöä sekä itsenäistymisvaroja. Lisäksi Lastensuojelun Keskusliiton toimesta tehdyt valtakunnallisten sijaishuollon laatukriteerit (2004) ja Jälkihuolto-opas (2004) ovat toimineet hyvänä lähtökohtana jälkihuollon kehittämistyössä. Etelä-Karjalan lastensuojelun jälkihuollon kehittämishankkeen päätavoitteeksi muodostui kehittää jälkihuoltoa nuorten tarpeista lähteväksi ja selkeyttää kuntien jälkihuoltotyötä lastensuojelun jälkihuoltopalveluiden saatavuuden ja laadun parantamiseksi. 10
12 3. KEHITTÄMISHANKKEEN TOTEUTUS Etelä-Karjalan lastensuojelun jälkihuollon kehittämishanke toteutettiin ajalla Lappeenrannan, Imatran, Joutsenon ja Taipalsaaren kunnissa. Hanketta edelsi osin samoissa hankekunnissa toiminut Etelä-Karjalan sijaishuollon seudullinen kehittämishanke ( ), jonka puitteissa nousivat esiin jälkihuollon kehittämiseen liittyvät tarpeet. Etelä-Karjalan lastensuojelun jälkihuollon kehittämishankkeen tavoitteena on ollut kehittää jälkihuoltoa nuorten tarpeista lähteväksi sekä selkeyttää kuntien jälkihuoltotyötä lastensuojelun jälkihuoltopalveluiden saatavuuden ja laadun parantamiseksi. Jälkihuoltotyön kehittämiseksi oli tärkeää koota yhteen näkemyksiä jälkihuollosta, palveluverkostosta, jälkihuollon toimivista käytännöistä ja toimintamalleista. Asiakastyöhön kaivattiin lisää apuvälineitä ja uusia työmenetelmiä haluttiin kokeilla ja ottaa käyttöön. Jälkihuoltotyön sisällön kehittämisen lisäksi tärkeäksi koettiin jälkihuoltoprosessin kuvaaminen, joka toimisi hyvin jälkihuoltotyön edelleen kehittämisen lähtökohtana monella eri tasolla (taulukko 2.) Taulukko 2. Kehittämishankkeen tavoitteet. kehittää suunnitelmallista jälkihuoltotyötä nuorten tarpeista lähteviksi selvittää näkemyksiä jälkihuollon kehittämisestä selvittää jälkihuollon käytössä olevat toimintamallit ja hyvät käytännöt hankealueella selvittää kuntien palveluverkoston kyky vastata jälkihuollon tarpeisiin kokeilla ja kehittää uusia jälkihuollon työmenetelmiä yhdessä työntekijöiden kanssa kuvata lastensuojelun jälkihuoltoprosessia 3.1 Hankkeen jäsentyminen osaksi sosiaalityön kenttää Etelä-Karjalan lastensuojelun jälkihuollon kehittämishanke jäsentyi osaksi sosiaalityön kenttää kehittämistyöryhmien ja muun verkostoyhteistyön avulla. Hankkeen ohjausryhmä nimesi hankekuntien sosiaalitoimesta 20 lastensuojelun työntekijää jäseneksi hankkeen jälkihuoltotyöryhmään työryhmään sekä jäsenet kuntakohtaista jälkihuollon prosessikuvausta varten. (liite 1). 11
13 Lähtökohtana jälkihuollon kehittämistyölle toimivat nykyisten jälkihuoltoprosessien kuvaukset hankealueella. Jälkihuollon toimintamalleja ja hyviä käytäntöjä selvitettiin hankkeessa QPR ProcessGuiden avulla syksyllä Toimintaprosessit työstettiin kuntakohtaisten tapaamisten aikana, joita oli yhteensä 10. Kehittämissuunnittelija suunnitteli jälkihuoltoprosessia kuvaavan luonnoksen, jonka avulla työryhmissä lähdettiin kartoittamaan nykyisiä toimintamalleja ja käytäntöjä. Prosessikuvausten toteutus onnistui hyvin, sillä mallintaminen herätti työryhmässä jälkihuoltotyön kokonaisuuteen liittyvää keskustelua, uusia ideoita ja kehittämisehdotuksia. Lastensuojelun jälkihuoltoprosessin kuvaus QPR ProcessGuiden avulla tapahtui siis kuntakohtaisissa jälkihuoltoprosessityöryhmissä, joiden edustajat kertoivat jälkihuoltotyöryhmän kokoontumisessa joulukuussa 2006 tekemästään työstä ja esittelivät prosessikuvaukset. Prosessikuvaukset olivat myös työntekijöiden nähtävillä Socomin wwwsivuilla työskentelyn aikana. Eri kuntien jälkihuoltotyön prosesseihin tutustumisen jälkeen jälkihuoltotyöryhmä päätyi valitsemaan yhden prosessikuvauksen lähtökohdaksi yhteiselle jälkihuoltotyön prosessimallin kehittämiselle. Tätä lastensuojelun jälkihuoltotyön prosessimallia kehitettiin edelleen hankkeen aikana jälkihuoltotyöryhmän tapaamisten aikana. Jälkihuoltoprosessin lisäksi kuntien nykyisiä jälkihuoltokäytäntöjä ja palveluverkoston tilaa selvitettiin jälkihuoltotyöryhmässä lokakuussa 2006 itsearviointina SWOT -analyysin avulla. SWOT -analyysi (Strengths, Weaknesses, Opportunities, Threats) on menetelmä, jota hyödynnetään esimerkiksi oppimisen tai ongelmien tunnistamisessa, arvioinnissa ja kehittämisessä. SWOT - analyysissä kirjataan nelikenttään vahvuudet (strengths), heikkoudet (weaknesses), mahdollisuudet (opportunities) ja uhat (threaths). Nelikentän avulla selvitettiin sekä kuntien jälkihuoltotyön mahdollisuudet toimivaksi jälkihuoltotyön toimintamalliksi että uhkatekijät, jotka liittyvät jälkihuoltotyön toimivuuteen. Samalla mietittiin myös kunnan omia vahvuuksia ja heikkouksiasi jälkihuoltotyön toteuttajana työntekijän näkökulmasta. SWOT -analyysin perusteella laadittiin yhteenvedoksi taulukko 3. Selvityksen perusteella mietittiin, mitä vahvuuksia voidaan edelleen vahvistaa, miten voidaan päästä heikkouksistasi eroon tai millä niitä voi korvata, miten mahdollisuuksista voi tehdä totta ja miten niitä voi hyödyntää tai miten uhkia voi torjua. Selvityksessä saatuja kehittämisehdotuksia hyödynnettiin mm. hankkeen kehittämisteemoja työstettäessä. 12
14 Jälkihuoltotyön vahvuuksina koettiin nuoren ja työntekijän suhde, jälkihuoltotyöhön erikoistuneet työntekijät sekä toimivat tukikeinot ja toimiva palveluverkosto. Vahvuutena pidettiin myös sitä, että nuoret ovat tietoisia oikeuksistaan jälkihuoltopalveluihin. Selkeä työnjako jälkihuoltotyöhön liittyen koettiin vahvuutena. Jälkihuoltotyön tulevaisuuden mahdollisuutena nähtiin yhteistyö lähikuntien kanssa. Lisäksi kaivattiin selkeää suunnitelmallisuutta ja ohjeistusta jälkihuoltotyöhön liittyen. Työmenetelmien kehittyminen nähtiin tulevaisuuden mahdollisuutena. Jälkihuoltotyön heikkouksia olivat jälkihuoltotyön resurssit, suunnitelmallisuuden puute, erikoisosaaminen. Myös nuoren sitoutuminen jälkihuoltotyöhön koettiin haasteellisena sekä niukat tukikeinot, jotka eivät vastanneet tarpeisiin. Jälkihuoltotyön tulevaisuuden uhkiksi koettiin jälkihuoltotyöhön käyttävien määrärahojen niukkuus, työntekijäresurssit ja - vaihtuvuus sekä työvoimapula ja asiakasmäärien kasvu. Huolta herättivät myös nuorelle sopivan asumismuodon turvaaminen, palvelujärjestelmän vaikeaselkoisuus sekä nuoren sitoutuminen suunnitelmalliseen jälkihuoltotyöhön. Nuoren mahdolliset henkilökohtaiset haasteet nousivat esiin huolena, jotka voivat olla syynä jälkihuoltoon sitoutumattomuuteen. Taulukko 3. Kuntien jälkihuoltotyön teemat SWOT -analyysissä. Nykytilan vahvuudet Nuoren ja työntekijän suhde Jälkihuoltotyöhön erikoistuneet työntekijät Tukikeinot ja toimiva palveluverkosto Nuoret tietävät oikeutensa Selkeä työnjako Tulevaisuuden mahdollisuudet Yhteistyö lähikuntien kanssa Selkeä suunnitelma ja ohjeistus jälkihuoltotyöhön Työmenetelmien kehittäminen Nykytilan heikkoudet Resurssit jälkihuoltotyöhön Suunnitelmallisuuden puute Jälkihuoltotyön erikoisosaaminen Nuoren sitoutuminen jälkihuoltotyöhön Tukikeinojen kohdentumattomuus Tulevaisuuden uhat Jälkihuoltotyön määrärahat Työntekijäresurssit ja -vaihtuvuus, työvoimapula Asumismuotojen riittävyys Nuoren asuminen Palvelujärjestelmän vaikeaselkoisuus Nuoren sitouttaminen Nuoren henkilökohtaiset haasteet 13
15 Etelä-Karjalan lastensuojelun jälkihuollon kehittämishankkeeseen osallistuville työntekijöille hanketyöskentelyn välineeksi perustettiin keskustelufoorumi Moodle -ympäristöön syyskuussa Keskustelufoorumin tarkoituksena oli toimia työntekijöitä yhdistävänä tekijänä ja hankkeen kivijalkana. Keskustelufoorumi perustettiin, jotta työntekijöillä olisi mahdollisuus yhteisesti sovitussa paikassa 1) saada informaatiota hankkeen etenemisestä 2) hankkeen materiaalivarasto, mm. muistiot 3) keskustella muiden työntekijöiden kanssa 4) sopia yhteisistä työryhmien kokoontumisista ja niiden sisällöstä 5) tiedottaa ja keskustella jälkihuoltoon liittyvistä asioista, kuten koulutuksista 6) keskustelun lisäksi jäsenet voivat julkaista foorumilla jälkihuoltoon liittyvää aineistoa sekä tutustua muiden julkaisemaan aineistoon 7) ideoida ja antaa palautetta. Koekäytössä Moodlen mahdollisuutena nähtiin materiaalipankkina ja yleisenä tiedottamisen välineenä toimiminen. Moodleen koottiin jälkihuoltoon liittyviä raportteja, prosessikuvauksia ja tutkimuksia sekä materiaalia jälkihuollossa käytössä olevista hyvistä käytännöistä ja työvälineistä. Jälkihuoltoon liittyvät valtakunnalliset ja kansainväliset www-sivut koottiin moodleen linkeiksi. Hankekunnista oli puolen vuoden aikana rekisteröity foorumin käyttäjiksi 35 työntekijää, jotka toimivat joko ohjaus- tai jälkihuoltotyöryhmässä. Keskustelufoorumissa oli käynyt ajalla työntekijöistä 51 %. Puolen vuoden käytön jälkeen työntekijät kokivat moodlen käyttämisen työlääksi. Hankkeessa palattiin hiljalleen normaalin sähköpostin käyttöön tiedottamisasioissa ja käyttökokemuksista saatua tietoa hyödynnettiin Socomin oppimisympäristöjen kehittämistyössä. 3.2 Lastensuojelun jälkihuollon kehittämistyö hankkeen aikana Lastensuojelun jälkihuollon kehittämistyön muotoutuminen järkeväksi kokonaisuudeksi vaati paljon keskustelua ja pohdintaa, joiden pohjalta valittiin kehittämistyön teemat. Työskentely jakaantui neljään pienryhmään, joiden kehittämistehtävänä olivat 1) Jälkihuollosta tiedottaminen nuorille, palvelujärjestelmän selkeyttäminen, seudullisen yhteistyön mahdollisuudet 2) Vertaistukiryhmän perustaminen ja sen ohjaus 3) Työmenetelmät ja niiden kehittäminen 4) Siirtymävaiheen valmistelu sijaishuoltopaikasta ja itsenäistymisvalmiuksien tukeminen. Pienryhmiin jakauduttiin oman mielenkiinnon perusteella jälkihuoltotyöryhmän kokoontumisen aikana. Teemoista, toteutuksesta, toteuttajista ja tavoitteista muodostettiin taulukko, johon kehittämissuunnittelija piti hankkeen ajan työryhmätyöskentelyn etenemisestä 14
16 päiväkirjaa ohjaus- ja jälkihuoltotyöryhmän jäsenille. Pienryhmätyöskentelyn vaiheista kerrottiin jälkihuoltotyöryhmässä, jossa tuotoksia voitiin kommentoida ja työstää yhdessä eteenpäin. Jälkihuoltotyöryhmä kokoontui hankkeen aikana 12 kertaa tapaamisten kestäessä n. neljä tuntia, jonka lisäksi pienryhmillä (ryhmät 1,3,4) oli hankkeen aikana 6-10 tapaamista, jotka kestivät sovitusti joko kaksi tai neljä tuntia. Yksi pienryhmistä teki opintomatkan Jyväskylään. Pienryhmä 2, joka ohjasi vertaistukiryhmää, tapasi parisenkymmentä kertaa. Sosiaalityön arjen ja kehittämistyön yhteensovittaminen on haasteellista, esimerkiksi yhteisten tapaamisaikojen löytyminen oli työlästä, äkilliset asiakastilanteet estivät tapaamisia jne. Pian ensimmäisen kokoontumisen jälkeen jälkihuoltotyöryhmän jäsenistä valikoituikin mukaan idearikas ja asiantunteva tiimi, joka jatkoi sisukkaasti kehittämistyötä 1,5 vuoden ajan. Perustyön ja kehittämistyön yhteensovittamiseksi ryhmäläiset pyrkivät mm. tapaamispaikkojen suunnittelussa siihen, että paikaksi valittaisiin jokin muu kuin virallinen ja perinteinen sosiaalitoimen neuvottelutila. Tapaamisista sovittiin yhteisesti, että niitä pidettäisiin tasapuolisesti eri hankekunnissa. Tapaamispaikoiksi muodostuivatkin joko ns. kolmannet tilat tai hankekuntien eri yksiköt, sillä työryhmäläiset halusivat tutustua myös eri kuntien lastensuojelutyön toimintaan, tiloihin ja työskentelykulttuuriin Jälkihuoltotyö selkeänä osana lastensuojelutyötä Lastensuojelun jälkihuolto haluttiin kuvata kaikille toimijoille selkeänä ja ymmärrettävänä osana lastensuojelutyötä ja sen takia päädyttiin työstämään Lastensuojelun jälkihuoltotyön prosessimalli itsenäistyville nuorille. Prosessimallissa toimijoina ovat nuori, lähiverkosto, sijaishuoltopaikka, muu viranomaisverkosto ja sosiaalitoimi, joiden rooli ja työnjako kuvattiin prosessimalliin. Hankkeen aikana käynnistyi sosiaalialan ammattilaisille suunnattu verkkopalvelu eli Lastensuojelun käsikirja. Käsikirjan sisällöntuotannosta vastannut Sosiaalialan osaamiskeskus Pikassos Oy pyysi hankkeessa kehitettyä prosessimallia Lastensuojelun käsikirjaan materiaaliksi. Prosessimalli on nähtävissä osoitteessa sekä liitteessä 2. Lisäksi työntekijöiden käyttöön on hankkeessa tehty QPR -pohjainen jälkihuoltotyön prosessimalli. Hankkeen loppuessa prosessimalli siirrettiin Kaakkois-Suomen lastensuojelun kehittämisyksikön palvelimelle ja kuntien asiakastietojärjestelmiin lisättiin linkitys prosessimalliin. Tähän prosessimalliin on dokumentoitu mm. hankkeen materiaali, työmenetelmiä ja -käytäntöjä ja muuta jälkihuoltoon liittyvää tietoutta. 15
17 Riittävä tieto jälkihuoltopalveluista voi auttaa nuorta sitoutumaan suunnitelmalliseen jälkihuoltotyöhön paremmin. Hankkeessa kehitettiin www-sivut osoitteeseen jossa kerrotaan jälkihuollosta ja hankekuntien jälkihuoltopalveluista. Sivuilla on myös mahdollisuus antaa palautetta ja kysyä hankekuntien jälkihuoltoon liittyvistä asioista. Hankkeessa työstettiin myös Kohti omaa kotia -esite (liite 3). Kohti omaa kotia -esite on tarkoitettu annettavaksi nuorelle jälkihuollon tullessa ajankohtaiseksi. Lastensuojelun työntekijä voi käyttää esitettä jälkihuoltotyöskentelyssä. Jälkihuollosta ja www-sivuista tiedottamista varten valittiin logo, jossa mukana on myös www-sivujen osoite. Jälkihuollosta tiedottamista varten hankittiin nettisivuista kertovia julisteita asiakastiloihin sekä kyniä. Jälkihuollon hyvänä käytäntönä esiin tullutta nuoren tupaantuliaisvierailua ja -lahjaa varten tilattiin www-sivuista kertovia pyyhkeitä ja mukeja. (taulukko 4.) Taulukko 4. Kehittämishankkeen jälkihuoltotyöryhmän teemaryhmä 1. TEEMARYHMÄ 1 TOTEUTUS TAVOITTEET TUOTOKSET Jälkihuollosta tiedottaminen Nettisivut Esitteet, infolehtiset Jälkihuollosta selkeä ja ymmärrettävä kokonaisuus Lastensuojelun jälkihuoltotyön nuorille, palvelujärjestelmän Kehittää seudullisia Jotta nuori voi sitoutua prosessimalli yhteistyön rakenteita jälkihuoltoon, on hänellä oltava itsenäistyville selkeyttäminen, Kuntakohtaisista tietoa jälkihuoltopalveluista nuorille seudullisen prosessikuvauksista Selkeät yhteistyökäytännöt Jalkihuolto.net yhteistyön työkalu Yhteneväiset käytännöt Infomateriaali mahdollisuudet Keskustelufoorumi Vertaistuki Kohti omaa kotia -esite Selkeät yhteistyökäytännöt ja yhteneväiset käytännöt muotoutuivat osin osaksi prosessimallia ja osin jäävät odottamaan Etelä-Karjalan sosiaali- ja terveyspiirin muodostumista sekä tulevia keskusteluja aiheesta. Jälkihuoltotyöryhmä jatkaa kehittämistoimintaansa hankkeen jälkeen. Lisäksi hankkeessa kokeiltiin nuorten vertaistukea keskustelufoorumin avulla ja perustettiin hahmotelma Moodle -ympäristöön. Keskustelufoorumi todettiin kuitenkin toimimattomaksi ideaksi. Riskeinä nähtiin mm. se, että vain marginaalinen osa hankekuntien nuorista tulisi todennäköisesti käyttämään sitä ja näin ollen vertaistukeen ei juurikaan olisi mahdollisuutta. Todettiin, että suuremmalla väestöpohjalla ko. keskustelufoorumi voisi toimiakin Vertaistuki mahdollisuutena jälkihuoltotyössä Jälkihuoltotyön yksi mahdollisuus on nuorten vertaistukiryhmä. Vertaistukiryhmän toteuttaminen perustyön ohella on haasteellinen, mutta mielenkiintoinen ja palkitseva tehtävä. Jälkipotku -vertaistukiryhmän ideoinnin jälkeen toiminnasta tiedotettiin hankekuntiin ja 16
18 laadittiin esite. Ryhmäohjaajat kävivät keskusteluja sosiaalitoimen työntekijöiden kanssa vertaisryhmään halukkaiden nuorten löytymiseksi. (taulukko 5.) Taulukko 5. Kehittämishankkeen jälkihuoltotyöryhmän teemaryhmä 2. TEEMARYHMÄ 2 TOTEUTUS TAVOITTEET TUOTOKSET Vertaisryhmät Vertaisryhmä Vertaistuki nuorille Malli Nuorten kertomukset jälkihuollossa olevien nuorten Vertaisryhmäohjaaja vertaistukiryhmän Palaute jälkihuoltotyöstä ja sijoituksesta toteuttamisesta. Toteutunut vertaisryhmä ajalla Jälkipotkuryhmän tavoitteiksi laadittiin: 1. Nuorten itsetunnon vahvistaminen 2. Ryhmäläisten itsetuntemuksen vahvistaminen; selkiyttää omaa paikkaa maailmassa suhteessa muihin ihmisiin ja ympäröivään yhteiskuntaan. 3. Ryhmä toimii tulevaisuussuuntautuneesti ja voimaannuttavasti 4. Ryhmä on toiminnallinen ja ryhmäläiset saavat itse suunnitella toimintaa Vertaistukiryhmään kuului 3-4 tyttöä ja keväällä 2007 ryhmällä oli 10 tapaamista. Nuorten sitouttaminen vertaistukiryhmän toimintaan vaatii motivointityöskentelyä, kuten ohjaajat kertovat: Tiedostettuamme sitoutumisen hankaluuden otimme tavaksi jo alusta alkaen soitella, lähetellä tekstiviestejä ja kuljettaa ryhmäläisiä tapaamisiin. Tämä osoittautui hedelmälliseksi tavaksi työskennellä. Matkojen aikana tytöt kertoivat hyvin henkilökohtaisia asioita ja kysyivät neuvoa arjen asioihin. Pikkuvauvan äiti otti tavaksi soittaa ja kysyä neuvoa vauvan hoitoon liittyvissä asioissa. Vaikka hänen osallistumisensa ryhmään hiipui, piti hän yhteyttä ohjaajiin. Neljäs nuori nainen, joka ei osallistunut ryhmään, piti kuitenkin säännöllisesti yhteyttä puhelimitse ohjaajaan. Vertaistukiryhmän ideoinnin ja toteuttamisen lisäksi ohjaajat arvioivat ryhmän toteuttamista nuorille suunnatun kyselyn avulla. Kyselyssä vertaistukiryhmän nuoret kertoivat kokoontumisajasta, nuorten näkemysten huomioinnista, ryhmän kokoonpanosta, toiminnasta ja ohjaajien roolista lastensuojelun työntekijöinä. 17
19 Ryhmän ajankohtaa ryhmäläiset pitivät hyvänä ja tapaamiskertoja olisi voinut olla nuorten mukaan enemmän, koska kaikki ryhmäläiset olivat omien sanojen mukaan ujoja. Ajankohta oli mielestäni hyvä sopivasti loppupäivästä, ajankohta illalla oli oikein sopiva, ajankohta oli hyvä, jos vain olisin saanut itseni liikkeelle Tapaamiskertoja olisi melkein voinut olla enemmänkin mutta kyllä se mitä oli oli sopiva, tapaamiskertoja ois voinu olla enemmin, kun aluksi kaikki oli niin hiljaisia ja uusia kasvoja, ujostuttaa, lopussa. Viimeisillä kerroilla uskaltaa puhua enemmin ja harmittaa lopettaa kun ei enää ujostuta Ryhmäläisten palautteissa omien mielipiteiden ja toiveiden esittäminen nousi tärkeänä esille toiminnan suunnittelussa. Toiminta oli hyvä. Yhdessä saimme vaikuttaa siihen mitä teimme milloinkin, minusta oli mukava puuhata kaikkea yhdessä, ruuanlaittoa, se kauneushomma ja muut. Tekemistä oli vielä monipuolisesti ja meidän ryhmäläisten mielipiteet otettiin kivasti huomioon Kaksi ryhmäläistä piti mahdollisena suurempaa ryhmäkokoa ja poikien osallistumista ryhmään. Yksi nuorista ei osannut sanoa olisiko näillä seikoilla ollut vaikutusta ryhmään. Vaikea sanoa millaista olisi ollut, jos meitä olisi ollut enemmän, mutta en usko, että se olisi ollut haitaksi. Tuskin sekään olisi ollut huono asia, jos mukana olisi ollut poikiakin. Muutamat tytöt kun olikin niin se oli hyvä ja olis kyl voinu olla poikiakin kuulla niitten ajatuksia, millaisia ne olisivat olleet Ryhmässä käyntiä helpottivat kyyditykset ja keskustelua apukysymykset. Vastauksista ilmeni, että kaikki olisivat halunneet kokoontumispaikan olevan lähempänä. Se oli hyvä, kun teiltä sai aina kyydin sinne ja takaisin en muuten ois ollu, jos tuo ei ois ollu mahollista järjestää. Ryhmässä käyntiä olisi tietysti osaltani helpottanut, jos se olisi olisi ollut lähempänä minua. Mutta kuljetukset toimivat niin hyvin, ettei se haitannut yhtään, että kävimme Lappeenrannassa. Varmaan jos ryhmä olisi ollut lähempänä ja olisin helpommin tutustuvaa sorttia Keskustelua helpotti tuo toimi noin hyvin kun työ teitte aina semmosia apukysymyksiä niin se jo helpotti. Ohjaajien toiminta lastensuojelun työntekijöinä ei vaikuttanut ryhmäläisiin. Miun mielestä se ei vaikuttanut mitenkään niihin keskusteluihin mitenkään, että oisko jotain jättäny sanomatta ihmisiä tekin olette muiden joukossa ja älyttömän mukavia lastensuojelutyöntekijöitä. En oikeastaan ajatellut teitä sellaisina ollenkaan, vaikka tiesin asian olevan niin. Ei oikeastaan mitenkään. 18
20 Nuoret kokivat tyytyväisyyttä ryhmään ja kertoivat, että osallistumisen vaikeus saattoi johtua henkilökohtaisista syistä. On vaikea vastata, koska omista syistäni en ryhmässä jaksanutkaan käydä, tai oikeastaan en saanut itteäni liikkeelle ja en jaksanut yrittää tutustua muihin. Kävimme myös maksullisissa paikoissa eikä vaan toimistolla. Kaiken kaikkiaan olen kyllä tosi tyytyväinen koko ryhmään ja sen toimintaan, eikä miinuksia oikein tule mieleen. Ryhmän kokoontumiset osoittivat, että näillä nuorilla on aikuisen tuen tarve ja ryhmän ohjaajat näkivät erittäin tärkeänä tuen järjestämisen myös ns. hiljaisille nuorille, jotka eivät ole sosiaalitoimessa niin työllistäviä. Vertaistukiryhmästä saatiin hyviä kokemuksia ja toiminnan jatkaminen koettiin tärkeäksi. Jatkamisen kannalta tärkeässä osassa on ryhmätoiminnasta tiedottaminen ja toimivan ryhmän muodostaminen. Kiertävää vuoroa mentor -menetelmällä eli tapaa, jossa vanha ohjaaja jäisi uuden työpariksi, nähtiin hyvänä asiana. Hankkeen aikana suunniteltu toinen vertaistukiryhmä jäi kuitenkin toteutumatta, sillä uutta ohjaajaa ei löytynyt tarpeeksi nopeasti hankkeen lähestyessä loppuaan Jälkihuollon työmenetelmät ja -käytännöt Yksi hankkeen tavoitteista oli koota yhteen jälkihuollon työmenetelmiä ja -käytäntöjä. Jälkihuollon asiakastyössä välineinä ovat mm. olleet tikapuut, verkostokartta, tunneympyrä, valovoimapeli, nallekortit ja vahvuuskortit. Työryhmässä keskusteltiin uusista työvälineistä ja siitä, että onnistuminen nuorten kanssa työskentelyssä vaatii työntekijältä valmiutta kokeilla uusiakin ja epävirallisia työskentelytapoja. Toiminnallisia ja luovia menetelmiä toivottiin lisää asiakastyöhön. (taulukko 6.) Taulukko 6. Kehittämishankkeen jälkihuoltotyöryhmän teemaryhmä 3. TEEMARYHMÄ 3 TOTEUTUS TAVOITTEET TUOTOKSET Työmenetelmät Verkostokonsulttien Uusi työmenetelmä Verkostoterapia käyttäminen asiakastyössä Tulevaisuuden Tieto LNP koollekutsujista ja muista osaajista Tulevaisuuden muistelu Läheisneuvonpito muistelu - asiakaspalaveri o LNP käyttäminen asiakastyössä Mahdollinen koulutus Life Coach Toiminnalliset ja tarinalliset välineet Oman elämänsä sankari- esite 19